PUBLICACIÓN DEFINITIVA DA APROBACIÓN DO ORZAMENTO MUNICIPAL 2018–CONCELLO A LAMA
ADMINISTRACIÓN LOCAL — Municipal — Lama, A (Presupostos e cadros de persoal, 22/08/2018)

Aprobado definitivamente polo Pleno do Concello o Orzamento Municipal para o exercicio de 2018 por acordo adoptado na sesión ordinaria do Pleno Municipal de data 28 de maio de 2018, e despois de terse desestimada por Resolución da Alcaldía nº 2018-0349 de data 05/07/2018 a única alegación no período de exposición pública, presentada que non se admite a trámite por incumprimento do disposto no artigo 14.2. a) da Lei 39/2015 de 1 de outubro, do Procedemento Administrativo Común das Administracións Públicas, que obriga a todas as persoas xurídicas a relacionarse coas Administracións de forma electrónica, dada conta de que o devandito escrito se presentou mediante correo postal cando debería ter sido presentado ante a Sede Electrónica do Concello de A Lama, e en cumprimento co disposto polo artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, faise público que o devandito presuposto ascende, tanto en gastos coma en ingresos, á contía dun millón cincocentos trinta e un mil setenta e tres euros con noventa e dous céntimos (1.531.073,92.- euros), correspondendo a cada capítulo, as cantidades que a seguir se expresan: Na referida sesión, tamén se acordou aprobar o cadro de persoal e a relación de postos de traballo desta corporación co seguinte detalle, de conformidade co preceptuado polo artigo 127 do Real decreto lexislativo 781/1986, do 18 de abril polo que se aproba o Texto Refundido das disposicións legais vixentes en materia de Réxime Local: *Nos Orzamentos Municipais para 2018, so se contempla a consignación dunha soa praza de funcionario Técnico Grupo A1, xa que a praza do grupo A1 está cuberta en comisión de servizos e é previsible a súa cobertura definitiva no exercicio por promoción interna vertical e amortizarase a do Grupo A2. Funcionarios de carreira: 5 Persoal laboral fixo: 4 Persoal laboral temporal: 9 TOTAL PERSOAL: 18 Consonte ao previsto no artigo 75.5 da Lei 7/1985, de 2 de abril, Reguladora das bases de réxime local, dáse publicidade ás contías de retribución dos membros da Corporación con dedicación exclusiva e ás indemnizacións e asistencias dos demais membros da Corporación: acordadas como segue para o exercicio 2018: As dietas e gratificacións que reciben os membros da Corporación, quedarán establecidas na mesma contía que no exercicio 2017 de conformidade coa normativa vixente, e en concreto as retribucións e indemnizacións serán de 70 € pola asistencia a Plenos e Comisións Informativas. Aqueles membros da Corporación que realicen comisións de servizo fora do termo municipal, terán dereito a ser indemnizados mediante dietas de acordo co disposto no Real Decreto 462/2002 de 24 de maio, sobre indemnizacións por razón del servizo en contía equivalente á do Grupo 1. A indemnización que se percibirá como gasto de viaxe polo uso do vehículo particular en comisión de servizo será a cantidade por quilómetro recorrido que se indica no citado Real Decreto no punto anterior e demais normas posteriores de actualización. Nos restantes casos se indemnizará polo importe do billete ou pasaxe utilizado. Por Acordo do Pleno da Corporación do 25 de xuño de 2015 o alcalde percibirá polo desempeño do cargo a cantidade de 39.999,96 euros brutos anuais en 14 mensualidades. A aprobación poderá ser impugnada ante a xurisdición contencioso-administrativa, cos requisitos, formalidade e causas sinaladas nos artigos 170 e 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004 do 5 de marzo, e na forma e prazos que establecen as normas da devandita xurisdición. A Lama, na data que figura á marxe O alcalde Jorge Canda Martínez